《水调歌头 其三 答甬川少宰言边事》
明代·夏言

汉兵朝出塞，胡马夜临关。咫尺云中烽火，羽檄满长安。

幸赖君王神武，报道天声不杀，黠虏望风还。庙谟皆帝力，仁义炳如丹。

是何心，甘战斗，恣贪残。忍使农耕荒却，机杼尽抛闲。

堪叹沿边饶将，可惜连营劲卒，冻苦雪霜寒。果谁驱铁骑，直捣贺兰山。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。